Na temelju članka18.st. 3. Zakona o javnoj nabavi (NN 90/11, 83/13, 143/13) i članka 91. Statuta Umjetničke škole Franje Lučića ravnatelj Umjetničke škole Franje Lučića dana 14.travnja 2014.godine donio je

**PROCEDURU**

**o nabavi roba, usluga i radova male vrijednosti**

I.

Umjetnička škola Franje Lučića, Slavka Kolara 39, Velika Gorica (u daljem tekstu: Naručitelj) ovom Procedurom uređuje postupak koji prethodi ugovornom odnosu za nabavu roba i usluga procijenjene vrijednosti do 200.000,00 kuna, odnosno za nabavu radova procijenjene vrijednosti do 500.000,00 kn bez PDV-a za koje se ne primjenjuje Zakon o javnoj nabavi.

II.

Prilikom provođenja postupka iz ovog Pravilnika Naručitelj je u obvezi u odnosu na sve gospodarske subjekte poštivati načelo slobode kretanja robe, načelo slobode poslovnog nastanka i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

III.

Nabavu roba, usluga i radova procijenjene vrijednosti do 20.000,00 kuna bez PDV-a naručitelj provodi izdavanjem narudžbenice jednom gospodarskom subjektu. Zavisno o predmetu nabave može se zaključiti i ugovor.

O izdanim narudžbenicama, odnosno sklapanju ugovora za nabavke iz se. 1. Ovog članka, primjenjuje se važeća Procedura stvaranja ugovornih obveza za koje nije obvezna javna nabava.

U slučaju da to zahtijeva specifičan postupak dobivanja suglasnosti za nabavu male vrijednosti (npr. Prijava na natječaj za financiranje/sufinanciranje određenih nabava do 20.000,00 kn bez PDV-a gdje je procedura drugačija propisana nego ovom Procedurom), postupiti će se prema zahtjevima tog postupka.

IV.

Za nabavu roba, usluga i radova procijenjene vrijednosti veće od 20.000,00 kn Naručitelj mora zatražiti najmanje tri ponude, najkasnije 7 dana prije isteka prethodnih ugovora, odnosno prije potrebe za nabavom. Postupak nabave iz st.1. ove Procedure priprema i provodi Povjerenstvo za provođenje nabave male vrijednosti (u daljnjem tekstu: Povjerenstvo). Povjerenstvo imenuje Odlukom ravnatelj škole. Povjerenstvo broji tri člana. Ukoliko predmetna nabava opreme prelazi 20.000,00 kuna bez PDV-a, za istu je potrebno zatražiti Suglasnost Upravnog odjela za predškolski odgoj, školstvo i šport Osnivača (Grad Velika Gorica).

V.

Poslovi povjerenstva su:

* Izrada poziva i potrebne dokumentacije za podnošenje ponuda
* Upućivanje pisanog poziva za dostavu ponude na adresu najmanje tri gospodarska subjekta koja obavljaju djelatnost koja je predmet nabave, u opravdanim slučajevima i specifičnim nabavama može i na manje od tri,
* Zaprimanje, otvaranje i uspoređivanje i ocjenjivanje pristiglih ponuda
* Izrada Zapisnika o pregledu, usporedbi i ocjeni ponuda
* Donošenje Odluke o odabiru ponuditelja koji udovoljava uvjetima i ima najnižu cijenu

VI.

Kad na poziv za podnošenje ponude pristigne samo jedna ponuda, Povjerenstvo će predložiti odabir te ponude ako ponuda udovoljava traženim uvjetima.

VII.

Naručitelj je dužan u roku utvrđenom u Pozivu dostave ponuda obavijestiti ponuditelje o odabiru ponuditelja.

VIII.

U svoj dokumentaciji vezanoj za nabavu roba i usluga procijenjene vrijednosti do 200.000,00 kuna, odnosno za radove do 500.000,00 kuna, kao što su Poziv na dostavu ponude, Ponude, Zapisnik obvezno se vodi evidencija.

IX.

Odredbe iz točke IV. Ove Procedure ne primjenjuju se:

* Na nabavu usluga koje po svojoj naravi zahtijevaju specijalistička stručna znanja ( javnobilježničke, odvjetničke, zdravstvene i sl. usluge),
* U slučaju kada predmet nabave može izvršiti samo određeni gospodarski subjekt, odnosno kada subjekt ima koncesiju za određenu uslugu,
* U slučaju nabave koja zahtijeva hitnost radi sprečavanja nastanka ili otklanjanja nastale štete,
* U slučaju kada Osnivač škole provodi zajedničku nabavu za više naručitelja.

X.

Procedura stupa na snagu danom donošenja.

XI.

Procedura se objavljuje na oglasnoj ploči škole.

Klasa: 330-01/14-01/03

Urbroj: 238-49-31-14-01

U Velikoj Gorici, 14.travnja 2014.g.

Ravnatelj:

Borut Vidošević,prof.